# Csongrád Város Polgármesterétől

**„M ”**

Száma: FJL/387-1/2023

Témafelelős: Kecskés Nikoletta

**E L Ő T E R J E S Z T É S**

**Csongrád Város Önkormányzata Képviselő-testületének**

**2023. április 27-én tartandó ülésére**

*Tárgy: Javaslat Csongrád város teljes közigazgatási területét érintő közvilágítási rendszer korszerűsítésének tervezési munkáira*

**Tisztelt Képviselő-testület!**

Csongrád Városi Önkormányzat a 215/2022. (XI.24.) számú határozatával döntött a Csongrád város közvilágítás működtetésével kapcsolatos költségek csökkentéséről. A határozat 3. pont alapján a Képviselő-testület felkéri a polgármestert a meglévő lámpatestek LED-es világítótestre történő cseréjének megvizsgálásra.

Az elmúlt években robbanásszerűen jelenetek meg új technológiájú rendszerek, amelyek a közvilágítási hálózatok korszerűsítésére irányulnak. Az önkormányzat több egyeztetést folytatott a témában. Ahhoz, hogy pontos számot kapjunk az elérhető megtakarításról és költségekről, egy tenderterv elkészítés szükséges a jelenlegi közvilágítási lámpatestek és a hozzá kapcsolódó szerelvények korszerűsítésére vonatkozóan.

A tenderterv elkészítésére vonatkozó ajánlattételi felhívást 3 tervező cég részére küldtük meg. A pályázati felhívásra 3 db pályázat érkezett. Az ajánlatok az ajánlatkérőben szereplő feltételeknek megfelelnek, így azok érvényesnek tekintendők. Az ajánlatkérő elbírálásának szempontja az összességében legalacsonyabb összegű ellenszolgáltatás volt, ez alapján az eljárás nyertese, az ajánlattevő megnevezése: ANITERV-PLUSZ Bt. Ajánlati ár nettó: 14.277.100,- Ft.

(A pályázati anyag megtekinthető a Polgármesteri Hivatal Csongrád, Kossuth tér 7. 106-os irodában.)

Kérem a Tisztelt Képviselő-testületet, hogy a közvilágítás rendszer korszerűsítésének tervezési munkáit támogatni szíveskedjenek!

## HATÁROZATI JAVASLAT

Csongrád Város Önkormányzatának Képviselő-testülete megtárgyalta a *Javaslat Csongrád város teljes közigazgatási területét érintő közvilágítási rendszer korszerűsítésének tervezési munkáira* címűelőterjesztést, és az alábbi döntést hozza:

1. A Képviselő-testület Csongrád város teljes közigazgatási területén a közvilágítás korszerűsítését támogatja.
2. A Képviselő-testület megállapítja, hogy a „Csongrád város teljes közigazgatási területét érintő közvilágítási rendszer korszerűsítésének tervezési munkái” címmel kiírt pályázat ajánlattételi eljárása érvényes és eredményes volt. A benyújtott árajánlatok közül, a legjobb ajánlatot adó az ANITERV-PLUSZ Bt. Ajánlati ár nettó: 14.277.100,-Ft.
3. A Képviselő-testület felhatalmazza a polgármestert, hogy a közvilágítás korszerűsítésével kapcsolatos dokumentumokat írja alá.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. A Képviselő-testület tagjai
2. Fejlesztési és Üzemeltetési Iroda

Csongrád, 2023. április 27.

Bedő Tamás

polgármester